ఒంగోలు కిమ్స్ ప్రారంభోత్సవంలో వెంకయ్య నాయుడుఒంగోలు, జూన్ 1(ఆంధ్రజ్యోతి): ‘విద్య, వైద్యం, వ్యవసాయ రంగాల్లో ప్రైవేటు భాగస్వామ్యం పెరగాల్సిందే. ప్రభుత్వం ఒక్కటే ఆ రంగాలను అభివృద్ధి చేయలేదు. ప్రైవేటు వైద్య రంగం పూర్తి వ్యాపార దృక్పథంతో కాకుండా.. సేవా భావంతో, విలువలతో ఉండాలి’ అని కేంద్ర మంత్రి వెంకయ్యనాయుడు సూచించారు.ప్రకాశం జిల్లా ఒంగోలులో 350 పడకలు... 40 మంది వైద్యులు.. అత్యాధునిక సౌకర్యాలతో ఏర్పాటు చేసిన కిమ్స్ హాస్పటల్ బ్రాంచిని గురువారం ఆయన ప్రారంభించారు. ఈ సందర్బంగా జరిగిన సభలో వెంకయ్యనాయుడు మాట్లాడుతూ వైద్యులు సేవా భావంతో పనిచేసి మంచిపేరు తెచ్చుకోవాలని సూచించారు. ప్రభుత్వ వైద్యశాలల్లో ఉద్యోగాలు చేస్తున్నవారు ప్రైవేటు సంస్థలలో డ్యూటీలు చేయడం తగదన్నారు. అభివృద్ధి చెందిన దేశాల్లో వైద్య రంగంపై 18శాతం ఖర్చు చేస్తుండగా మన దేశంలో అది కేవలం 4.20 శాతమేనని చెప్పారు. ప్రపంచ దేశాల్లో ప్రతి వెయ్యి మందికి ఒక వైద్యుడు ఉండగా ఇక్కడ మాత్రం 1700 మందికి ఒక వైద్యుడు ఉన్నారని తెలిపారు. నిధుల కొరత వల్లనే ఈ పరిస్థితి ఉందన్న వెంకయ్యనాయుడు ప్రజలకు వైద్య సేవలు మరింతగా అందాలంటే ప్రైవేటు రంగంలో వైద్యం పెరగాల్సిన అవసరం ఉందన్నారు. డాక్టర్ల కొరత తీర్చేందుకు దేశంలో మరో 180 వైద్య కళాశాలలు ఏర్పాటు అవసరాన్ని గుర్తించిన కేంద్రం.. ఆ దిశగా చర్యలు చేపట్టిందని తెలిపారు. ఈ కార్యక్రమంలో కిమ్స్ చైర్మన బొల్లినేని కృష్ణయ్య, పాల్గొన్నారు.
ongolu kims praarambhotsavamlo venkayya naayuduungolu, joon 1(aandhrajyoti): ‘vidya, vaidyam, vyavasaaya rangaallo praivetu bhagaswamyam peragalsinde. prabhutvam okkate aa rangaalanu abhivruddhi cheyaledu. praivetu vaidya rangam puurti vyapara drukpathamtho kakunda.. seva bhaavamto, viluvalatho undaali’ ani kendra mantri venkayyanaayudu suuchimchaaru.prakaasam jilla ongolulo 350 padakalu... 40 mandi vaidyulu.. atyaadhunika soukaryaalato erpaatu chesina kims haspatal branchini guruvaram aayana praarambhinchaaru. ee sandarbangaa jarigina sabhalo venkayyanaayudu maatlaadutuu vaidyulu seva bhaavamto panichesi manchiperu techukovalani suuchimchaaru. prabhutva vaidyasaalallo udyogaalu chestunnavaaru praivetu samsthalalo duteelu cheyadam tagadannaru. abhivruddhi chendina deshaallo vaidya rangampai 18saatam kharchu chestundagaa mana desamlo adhi kevalam 4.20 saatamenani cheppaaru. prapancha deshaallo prati veyyi mandiki oka vaidyudu undagaa ikkada maatram 1700 mandiki oka vaidyudu unnaarani telipaaru. nidhula korata vallane ee paristhiti undanna venkayyanaayudu prajalaku vaidya sevalu marintagaa andalante praivetu rangamlo vaidyam peragaalsina avasaram undannaaru. doctorla korata teerchenduku desamlo maro 180 vaidya kalaasaalalu erpaatu avasaraanni gurtinchina kendram.. aa disagaa charyalu chepattindani telipaaru. ee kaaryakramamlo kims chairmana bollineni krishnayya, paalgonnaaru.